Η Παναγία με τον Χριστό (Κωνσταντίνος Παρθένης)

Ο ζωγραφικός πίνακας Η Παναγία με τον Χριστό είναι έργο του Έλληνα ζωγράφου Κωνσταντίνου Παρθένη. Πρόκειται για λάδι και μολύβι σε καμβά διαστάσεων 68 x 57 εκ. Το έργο τοποθετείται χρονολογικά από τις αρχές του 1930 έως τις αρχές του Μαΐου του 1935, ενώ εκτέθηκε στην ΧΧΙ Μπιεννάλε της Βενετίας το 1938 (αριθμός καταλόγου 373). Ο πίνακας βρίσκεται στην Εθνική Πινακοθήκη-Μουσείο Αλεξάνδρου Σούτζου έπειτα από τη δωρεά της κόρης του καλλιτέχνη Σοφίας Παρθένη.

 Ο ζωγράφος 
Ο Παρθένης αποτελεί μία από τις σημαντικότερες μορφές της νεοελληνικής τέχνης, τόσο για το έργο του όσο και για την προσφορά του στη διδασκαλία. Στη ζωγραφική του, που περιλαμβάνει θρησκευτικά θέματα, τοπία, μυθολογικές και αλληγορικές σκηνές, προσωπογραφίες και νεκρές φύσεις, αντλώντας τις εμπνεύσεις του από την αρχαία και τη βυζαντινή τέχνη αλλά και από τα νεότερα ρεύματα –τον ιμπρεσιονισμό και τον μεταϊμπρεσιονισμό, το συμβολισμό και την Art Nouveau– διαμόρφωσε ένα εντελώς ιδιαίτερο και προσωπικό ύφος, με το οποίο μετέφερε σε εικόνες τις ιδέες και τα οράματά του, ανοίγοντας το δρόμο για την ανανέωση της ελληνικής τέχνης.Παρθένης Κωνσταντίνος. nationalgallery.gr. Ανακτήθηκε στις 22/03/2024.

 Ο πίνακας 
Η μορφή της Παναγίας και όσα αυτή συμβολίζει είχε απασχολήσει έντονα τον Κωνσταντίνο Παρθένη σε ολόκληρη την πορεία του.Κυριακή Τσολάκη. Η Παναγία μέσα από τα μάτια σπουδαίων ζωγράφων. makthes.gr. 15/08/2023. Ανακτήθηκε στις 22/03/2024. Το έργο είναι ένα παιχνίδι του ζωγράφου με την ώχρα, το χονδροκόκκινο και το μπλε, που, ως μουσική σύνθεση, ιχνηλατούν πότε την παρουσία του ουρανού και πότε του ουράνιου, ενώ την ίδια στιγμή κάνουν ορατή την τρυφερή σχέση μητέρας και θείου Βρέφους, τη στοργή του πατέρα για την κόρη, την ικανότητα της ζωγραφικής να μπολιάζει το ανθρώπινο με το θεϊκό.Η Παναγία με τον Χριστό. nationalgallery.gr. Ανακτήθηκε στις 22/03/2024.

Στην πίσω πλευρά του πίνακα ο ζωγράφος αφιέρωσε το έργο ως δώρο για τα 21α γενέθλια της κόρης του Σοφίας.

 Παραπομπές 

Κατηγορία:Έργα ζωγραφικής του Κωνσταντίνου Παρθένη
Κατηγορία:Εθνική Πινακοθήκη-Μουσείο Αλεξάνδρου Σούτζου